Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj: 01-1- 1364-1/23

Datum: 25.12.2023. godine

Na osnovu člana 94. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), a u skladu sa Smjernicama Ministarstva za odgoj i obrazovanje Kantona Sarajevo u vezi donošenja akta o vlastitim javnim prihodima, broj: 11-07/01-11-1134-1/23 od dana 25.04.2023.godine i 11-07/01-11-1134-2/23 od 11-05-2023-godine, člana 9. Pravilnika o vrstama vlastitih javnih prihoda u Federaciji Bosne i Hercegovine („Službene novine Federacije BiH“ broj: 104/22) i Odluke Vlade Kantona Sarajevo broj: 02-04-52343-6.2/23 od 15.12.2023.godine o davanju saglasnosti na Pravilnik o vlastitim javnim prihodima Javne ustanove OŠ „Mustafa Busuladžić“ broj:01-1-681-2/23 od 10.07.2023.godine, Školski odbor Javne ustanove Osnovne škole “Mustafa Busuladžić” Sarajevo na sjednici održanoj 25.12.2023.godine jednoglasno donosi

**P R A V I L N I K**

**O VLASTITIM JAVNIM PRIHODIMA**

**JU OSNOVNA ŠKOLA „MUSTAFA BUSULADŽIĆ“**

**I OPĆE ODREDBE**

**Član 1.**

**(Predmet pravilnika)**

(1) Ovim Pravilnikom utvrđuju se vrste vlastitih javnih prihoda, pravni osnov ostvarivanja, te

namjenu i način trošenja vlastitih javnih prihoda JU OŠ „Mustafa Busuladžić“ (u daljem

tekstu: Škola).

(2) Pravilnik o vlastitim javnim prihodima JU OŠ „Mustafa Busuladžić“ (u daljem tekstu:

Pravilnik) se donosi u skladu sa članom 9. Pravilnika o vrstama vlastitih javnih prihoda u

Federaciji Bosne i Hercegovine (“Službene novine Federacije BiH”, broj 104/22) i

Smjernica Ministarstva za odgoj i obrazovanje KS u vezi donošenja akta o vlastitim javnim

prihodima, broj: 11-07/01-11-1134-1/23 od 25.04.2023. godine i 11-07/01-11-1134-2/23

od 11.05.2023.godine.

**Član 2.**

**(Pojam vlastitih javnih prihoda)**

(1) Vlastiti javni prihodi koje ostvari Škola su javni prihodi Budžeta Kantona Sarajevo, a

raspoređuju se u skladu sa Smjernicama navedenim u članu 1. stav (2) ovog Pravilnika.

(2) Pod vlastitim javnim prihodima u smislu ovog Pravilnika podrazumijevaju se prihodi koje

Škola ostvaruje obavljanjem osnovne djelatnosti i ostalih poslova na tržištu.

(3) Pod vlastitim javnim prihodima Škole se podrazumijevaju svi ostvareni javni prihodi koji

ispunjavaju kriterij za utvrđivanje javnih prihoda definisan članom 4. Pravilnika stav (1) i

(3) Pravilnika o vrstama vlastitih javnih prihoda u Federaciji Bosne i Hercegovine

(„Službene novine Federacije BiH“ broj:104/22).“

**Član 3.**

**(Pravni osnov ostvarivanja vlastitih javnih prihoda)**

Pravni osnov za ostvarivanje vlastitih javnih prihoda je:

a) Zakon o osnovnom odgoju i obrazovanju;

b) Pedagoški standardi i opći normativi za osnovni odgoj i obrazovanje i normativi radnog prostora, opreme, nastavnih sredstava i učila po predmetima za osnovnu školu.

**Član 4.**

**(Način uplate vlastitih javnih prihoda)**

(1) Uplata i evidentiranje vlastitih javnih prihoda vrši se u skladu sa Pravilnikom o vrstama

javnih prihoda u Federaciji Bosne i Hercegovine („Službene novine FBiH“, broj 104/22) i

Uputstvom o izvršavanju budžeta sa Jedinstvenog računa Trezora („Službene novine

Federacije BiH“, broj 34/16).

(2) Prihodi se uplaćuju na depozitni račun Budžeta Kantona Sarajevo, a mogu se naplaćivati i

u gotovini.

(3) Škola je dužna vlastite prihode ostvarene gotovinskim plaćanjem uplatiti na depozitni

račun najkasnije sljedećeg radnog dana od dana naplate istih.

**II STICANJE VLASTITIH JAVNIH PRIHODA**

**Član 5.**

**(Vrste vlastitih javnih prihoda)**

Pod vlastitim javnim prihodima u smislu ovog Pravilnika podrazumjevaju se prihodi koje Škola ostvari od:

1. Izdavanje Izvoda iz nastavnog plana i programa,
2. pružanja usluga učenicima za produženi/cjelodnevni boravak,
3. izdavanja opreme i prostora u zakup,
4. prodaje otpadnog materijala,

e) reklamno-propagandnih usluga,

f) ustupanja tenderske dokumentacije u postupku javnih nabavki i

g) kopiranja i uvezivanja pisanog materijala.

**Član 6.**

**(Naknada za realizaciju usluga)**

Naknade za realizaciju usluga iz člana 5. ovog Pravilnika utvrđuju se kako slijedi:

1. izdavanje izvoda iz nastavnog plana i programa 66 KM
2. produženi/cjelodnevni boravak za grupe učenika (naknada po učeniku):

od 14 do 19 učenika 240 KM

od 20 do 25 učenika 222 KM

26 učenika 204 KM

1. izdavanja opreme, prostora i dijela školskog zemljišta u zakup:

izdavanje opreme, prostora i dijela školskog zemljišta u zakup, kao i visinu naknade za

zakupninu utvrduje Školski odbor, a u skladu sa zakonom i podzakonskim aktima kojima

se reguliše izdavanje poslovnih zgrada i prostorija.

1. visinu naknada za ostale usluge koje realizuje škola navedenih u članu 5. u tačkama:

d ), e), f ) i g), a za koje u ovom članu nije navedena cijena istu utvrduje Školski odbor.

**III RASPODJELA VLASTITIH JAVNIH PRIHODA**

**Član 7.**

**(Planiranje i raspolaganje vlastitim javnim prihodima)**

(1) Ostvareni vlastiti javni prihodi, u cijelosti se raspoređuju Školi.

(2) Škola je dužna, na osnovu planiranih vlastitih javnih prihoda, planirati i rashode koje će

pokriti iz tih prihoda.

(3) Vlastite javne prihode iz člana 5. ovog Pravilnika, Škola će koristiti za pokriće izdataka

nastalih obavljanjem tih poslova, a ostatak za tekuće i kapitalne izdatke.

(4) Vlastiti javni prihodi moraju se utrošiti do kraja budžetske godine, a neutrošeni dio

vlastitih prihoda postaje javni prihod Budžeta naredne godine.

**Član 8.**

**(Način raspodjele ostvarenih vlastitih javnih prihoda)**

Ostvareni vlastiti javni prihodi se raspoređuju shodno ovom Pravilniku kako slijedi:

1. Prihodi koje budžetski korisnici ostvare po osnovu izdavanja Izvoda iz nastavnog plana i programa raspoređuju se na sljedeći način:

40% za materijalne troškove, tekuće održavanje i nabavku opreme;

30% za naknadu radnicima koji su sudjelovali u realizaciji poslova i

30% za stručno usavršavanje, sportske i kulture aktivnosti, takmičenja, nagrade

učenicima i ostale namjene;

naknade radnicima koji su sudjelovali u realizaciji poslova iz tačke dva ovog stava

će se rasporediti kako slijedi:

direktor škole 50%,

sekretar škole 50%.

1. prihodi stečeni od uplaćene naknade za pružanje usluge učenicima za produženi/cjelodnevni boravakraspoređuju se na troškove produženog boravka koji obuhvataju plate i naknade radnicima koji su sudjelovali u realizaciji produženog boravka, za troškove ishrane učenika tokom boravka u produženom boravku, za materijalne troškove, tekuće održavanje, nabavku opreme i ostale troškove;
2. prihodi koje budžetski korisnik ostvari po osnovu prodaje otpadnog materijala

raspoređuju se na sljedeći način:

- 20% za materijalne troškove, tekuće održavanje i nabavku opreme i

- 80% za stručno usavršavanje, sportske i kulturne aktivnosti, takmičenja, nagrade

učenicima, ekskurzije i ostale namjene;

1. prihodi koje budzetski korisnik ostvari po osnovu reklamno-propagandnih usluga, izdavanja

opreme, prostora i dijela školskog zemljišta u zakup, ustupanja tenderske

dokumentacije, kopiranja i uvezivanja pisanog materijala raspoređuju se na sljedeći

način:

- 70% za materijalne troškove, tekuće održavanje i nabavku opreme i

- 30% za stručno usavršavanje, sportske i kulturne aktivnosti, takmičenja, nagrade

učenicima, ekskurzije i ostale namjene.

*Procenti koji se odnose na ukupna sredstva ostvarena po svakom osnovu u okviru ovih sredstava raspodjela se odnosi na naknade u neto iznosu i pripadajuće poreze i doprinose (bruto iznos).*

**IV PRAĆENJE NAPLATE I RASPOREĐIVANJE VLASTITIH JAVNIH PRIHODA**

**Član 9.**

**(Praćenje naplate i pravovremenost raspoređivanja vlastitih javnih prihoda)**

(1) Škola je dužna da redovno prati, putem izvještaja koji dobije od Ministarstva finansija,

dospjelost i naplatu vlastitih javnih prihoda.

(2) Škola je odgovorna za potpuno i pravovremeno uplaćivanje vlastitih javnih prihoda na

depozitni račun, putem računovodstvene službe škole ili pravnog lica koje za Školu

obavlja poslove računovodstva.

(3) Škola je dužna da ostvarene i naplaćene vlastite javne prihode rasporedi na rashode u

finansijskim mjesečnim planovima izvršavanja Budžeta.

**V KONTROLA UTROŠKA VLASTITIH PRIHODA**

**Član 10.**

**(Izvještaj o utrošku)**

Škola je dužna najmanje jedanput u 6 (šest) mjeseci Ministarstvu za odgoj i obrazovanje KS dostaviti Izvještaj o ostvarivanju i utrošku vlastitih javnih prihoda.

**VI ZAVRŠNE I PRIJELAZNE ODREDBE**

**Član 11.**

**(Prestanak važenja dosadašnjeg Pravilnika)**

Stupanjem na snagu ovog Pravilnika prestaje da važi: Pravilnik s kriterijima za sticanje i raspodjelu vlastitih prihoda JU OŠ “Mustafa Busuladžić“ , broj:01-20/18 od 11.01.2018. godine.

**Član 12.**

**(Izmjene i dopune)**

Izmjene i dopune ovog Pravilnika vrše se na način i po postupku predviđenom za njegovo donošenje.

**Član 13.**

**(Stupanje na snagu)**

Ovaj Pravilnik stupa na snagu danom usvajanja, a nakon pribavljene saglasnosti Vlade Kantona Sarajevo i objavit će se na oglasnoj ploči kao i na web stranici škole.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Sejdo Macić, dipl. ing. el./